Ken Doubleday

Kenneth Leslie Doubleday (14. veebruar 1926 – 8. juuni 2014 Geelong) oli Austraalia kergejõustiklane (tõkkejooksja ja kolmikhüppaja).Ken Doubleday sports-reference.com

Ta alustas karjääri kolmikhüppajana ja tegi kaasa ka teatejooksudes. 1950. aasta Briti impeeriumi mängudel Aucklandis jõudis ta 440 jardi tõkkejooksus poolfinaali.

1952. aasta suveolümpiamängudel Helsingis saavutas ta 110 meetri tõkkejooksus viienda koha tulemusega 14,82. 400 meetri tõkkejooksus jõudis veerandfinaali. Ta tegi kaasa ka 4×100 ja 4×400 meetri teatejooksus, kus piirduti eeljooksudega.

1954. aasta Briti impeeriumi ja Rahvaste Ühenduse mängudel Vancouveris kukkus ta 120 jardi tõkkejooksu finaalis ja katkestas. 1956. aasta suveolümpiamängudel Melbourne'is ta 110 meetri tõkkejooksus poolfinaali ei pääsenud.

Doubleday oli kaheksakordne Austraalia meister. Kolmel korral (1954–1956) tuli ta Austraalia meistriks 120 jardi tõkkejooksus, kahel korral 220 jardi tõkkejooksus (1953, 1954) ja 440 meetri tõkkejooksus (1952, 1953) ning ühel korral kolmikhüppes (1947).

 Isiklikud rekordid 

 Ala  Tulemus  Aeg  Koht 120 jardi tõkkejooks  14,2   11. veebruar 1954    Sydney 440 jardi tõkkejooks  53,2   1952    Kolmikhüpe  14.58  21. detsember 1946    Melbourne

Viited

Kategooria:Austraalia tõkkejooksjad
Kategooria:Kolmikhüppajad
Kategooria:Sündinud 1926
Kategooria:Surnud 2014